Hit aber goht s um Erlebnisbäder für zig Millione Euro. Wo nit ämol meh unsri Rente sicher sin! Natürlig git s bi so me Projekt immer ökonomischi Argumente defür un degege. Un natürlig verteidige un vergrößere d Mensche no immer ihri Jagdgründ un schtritte sich um d Beute, alli, au we mer des in unsre gege alles abgsicherte Konsumglitzerwelt nimmi so merke. D Meischte wenigschtens. Noch! Aber mr sott doch ämol drüber noochdenke, ob de sii mueß, dass mr an dere Wachstumsschruub witterdreht. Argumente hin oder her. Mir handle uns immer meh Zwäng ii. Zwäng zu immer meh Luxus. So n ä kleins Glück aber, wie mir s als Kinder am Altrhiin oder im Lohrer Aktiebädli ghet hen, kriegsch numme zum Nulltarif. Nit ganz, schtimmt, aber fascht. Un so ne kleins, bescheides Glück wünsch i allene. S Glück kann nämli au bscheide sii. Nei: bscheide sii isch s Glück! De Luxus vu so me kleine, bscheidne Glück isch de Wiihnachtswunsch vum Wunderfitz für sini Leser!